ང་ཚོ་ཆུ་ཁར་སླེབས་པ་དང་།ཆུ་འགྲམ་གྱི་སྡོང་རྒན་འོག་ཏུ་ཤིང་གྲུ་ཆུང་ཆུང་འགའ་ཡོད་པ་མཐོང་བྱུང་།ང་ཚོ་གཅིག་མཇུག་གཉིས་མཐུད་ངང་གྲུ་ཞིག་གི་སྟེང་དུ་བསྐྱོད།གྲོགས་པོ་ཞིག་གིས་གྲུ་ཐག་བཀྲོལ་ཞིང་།ལག་ལ་སྨྱུག་མ་རིང་པོ་ཞིག་བཟུང་སྟེ་ཆུ་གཏིང་ལ་འཛུགས་པ་ན།གྲུ་དལ་བུ་དལ་བུར་ཆུ་བོའི་དཀྱིལ་དུ་བསྐྱོད་སོང་།ཆུ་བོའི་ཞེང་ཧ་ཅང་ཆེ་ཞིང་།ཆུ་ངོས་སུ་རྦ་རླབས་ཕྲན་ཙམ་ཡང་མི་འདུགགྲུ་གཡོ་འགུལ་མེད་པར་ཆུ་ངོས་སུ་སྐྱོད་བཞིན་ཡོད།གནས་ཤིག་ཏུ་བསླེབས་དུས་ཆུའི་ཁ་ཞེང་ཇེ་དོག་ཏུ་གྱུར།ང་ཚོའི་གྲུ་རིམ་གྱིས་དུག་ལོ་ཤིང་གི་འགྲམ་དུ་བཅར་བ་ན།དངོས་གནས་དུག་ལོའི་ཤིང་ཆེན་པོ་གཅིག་ཡིན་འདུགདེའི་ཡལ་ག་ནི་བགྲང་གིས་མི་ལང་བ་དང་།ཡལ་གའི་སྟེང་ནས་རྩད་པ་སྐྱེས་ཤིང་།ཐུར་དུ་འཕྱངས་ནས་འདམ་ནང་དུ་ཟུག་འདུགཡལ་ག་ཁ་ཤས་ཤིག་ཆུ་ངོས་སུ་གཡེངས་ཡོད།གྲུ་སྡོང་པོའི་འོག་ཏུ་རེ་ཞིག་བསྡད།ཆུ་འགྲམ་དུ་བརླན་གཤེར་ཧ་ཅང་ཆེ་བས་ང་ཚོ་དེར་ཕྱིན་མེད།གྲོགས་པོས་གནས་འདི་ནིའདབ་ཆགས་ཀྱི་ཞིང་ཁམསཤིག་ཡིན་ཞིང་།འདབ་ཆགས་མང་པོས་སྡོང་པོ་འདིའི་སྟེང་དུ་ཚང་བཅོས་ཡོད་ཅེས་ཟེར།ངས་དོ་སྣང་ཆེན་པོས་བལྟ་དུས།བྱ་ཡི་གྲིབ་མ་ཙམ་ཡང་མཐོང་མ་བྱུང་།གློ་བུར་བྱ་སྐད་ཅིག་ཐོས་བྱུང་།ང་ཚོས་ཐལ་མོ་བརྡབས་པ་ན།བྱ་ཆེན་པོ་ཞིག་འཕུར་བ་དང་།དེར་མཐུད་ནས་བྱ་གཉིས་གསུམ་ཞིག་འཕུར་བ་མཐོང་།ང་ཚོས་མུ་མཐུད་ཐལ་མོ་བརྡབས་པ་ན།ལྗོན་པའི་སྟེང་གི་ཕྱོགས་གང་ས་གང་ནས་བྱ་སྐད་མང་པོ་གྲགས་ཏེ་བྱ་ཡི་འཇིག་རྟེན་ཞིག་ཏུ་གྱུར།བྱ་ཆེ་བ་དང།ཆུང་བ།ཁྲ་ཁྲ་དང།ནག་པོ་སོགས་གང་ཡང་འདུགབྱ་ལ་ལ་ཡལ་གའི་སྟེང་དུ་སྐད་སྒྲོག་པ་དང་།འགའ་ཞིག་འཕུར་ཞིང་།རེ་འགས་གཤོག་རྡེབ་བྱེད་བཞིན་འདུགངས་ཡིད་གཟབ་ཀྱིས་བལྟས་མོད།འོན་ཀྱང་མིག་གིས་མི་ཟིན།བྱ་གཅིག་ལ་བལྟས་ན་བྱ་གཅིག་མིག་ལམ་ནས་ཤོར་བ་དང་།བྱ་འདི་གསལ་པོར་མཐོང་ན་བྱ་གཞན་དེ་འཕུར་འགྲོ་ཡི་འདུགབྱེའུ་འཇོལ་མོ་ཞིག་འཕུར་འོངས་པ་དེ་ང་ཚོའི་ཐལ་མོའི་སྒྲ་ལ་འདྲོགས་ཏེ་སླར་ཡང་ལོ་མའི་གསེབ་ཏུ་འཕུར་ཞིང་།ཡལ་ག་ཕྲ་མོ་ཞིག་གི་སྟེང་དུ་བབས་ནས་སྐད་གྲགས་ཀྱིན་འདུག་ལ།དེའི་སྐད་ནི་ཇི་འདྲའི་སྙན་པ་ལ་ཨང་།ང་གནས་དེ་དང་འབྲལ་མི་འདོད་པའི་སྣང་བ་ཞིག་ཀྱང་སྐྱེས་བྱུང།